Maxwel Cornet

Gnaly Albert Maxwel Cornet (sündinud 27. septembril 1996 Bregbos) on Elevandiluuranniku jalgpallur, kes mängib vasaku äärepoolkaitsjana Inglismaa Premier League'i klubis West Ham United ja Elevandiluuranniku jalgpallikoondises.https://www.transfermarkt.com/maxwel-cornet/profil/spieler/234781 (vaadatud 14.11.2021)

Ta alustas klubikarjääri Prantsusmaa klubis Metz, millega liitus 2004. aastal. Klubi põhimeeskonnas debüteeris ta Prantsusmaa tugevuselt kolmandas ligias 2012. aastal.

2015. aasta jaanuaris liitus Cornet Prantsusmaa kõrgliiga klubis Lyoni Olympique. Esimese värava Prantsusmaa kõrgliigas lõi ta 23. oktoobril 2015 mängus Toulouse'i vastu.

2021. aasta augustis siirdus ta 15 miljoni naelsterlingi eest Inglismaa kõrgliiga klubisse Burnley, kellega sõlmis viieaastase lepingu."Burnley sign Maxwel Cornet from Lyon on five-year deal". skysports.com. 29.8.2021. Vaadatud 14.11.2021 Esimese värava Inglismaa kõrgliigas lõi ta 25. septembril 2021 mängus Leicester City vastu.

Cornet kuulus Prantsusmaa noortekoondistesse, kuid esindab alates 2017. aastast koondises Elevandiluurannikut. Koondisekarjääri esimese värava lõi ta 5. septembril 2017 MM-i valikmängus Gaboni vastu. 2019. aasta Aafrika rahvaste karikavõistluste viimases alagrupimängus lõi ta värava Namiibia vastu.

 Viited 

 Välislingid 

Kategooria:Elevandiluuranniku jalgpallurid
Kategooria:FC Metzi mängijad
Kategooria:Lyoni Olympique'i mängijad
Kategooria:Burnley FC jalgpallurid
Kategooria:Ligue 1 mängijad
Kategooria:Premier League'i mängijad
Kategooria:Sündinud 1996